„Avem un comerț modern care importă pâine congelată.“ Felix Pîslaru, director general al Farinsan din Giurgiu, una dintre cele mai mari companii de morărit și panificație, spune că industria locală de panificație nu poate fi competitivă în raport cu alte piețe din regiune în special din cauza costurilor cu logistica și transportul, lucru care a adus cu sine o creștere a importurilor.